Saldus (stacija)
Šis raksts ir par dzelzceļa staciju. Par pilsētu skatīt rakstu Saldus. Saldus ir dzelzceļa stacija, kas atrodas Saldus pagastā, 2,5 km uz ziemeļiem no Saldus pilsētas centra. Pie stacijas ir apdzīvota vieta Saldus stacija. Stacija atrodas dzelzceļa līnijas Jelgava—Liepāja 67. kilometrā. Saldū pietur pasažieru vilcieni Rīga—Liepāja un Liepāja—Rīga. No 31.07.2023. vilcieni kursē abos virzienos vienu reizi katru dienu, svētdienās abos virzienos divas reizes. Stacijā biļešu kase ir slēgta.